Úr Balázs
ur dot balazs at fsf dot hu 2024.

# Görbeillesztés

# Adatok kitöltése

A görbeillesztés hatékony elemzési módszert tesz lehetővé az importált adatok számára. Egy adathalmazon történő görbeillesztés elindításához nyomja meg a három függőleges pontot az illeszteni kívánt elemen, és válassza a „Görbeillesztés” lehetőséget. Ez megnyitja a kiválasztott adathalmaz görbeillesztési párbeszédablakát. Előre meghatározott egyenletek bőséges listája választható ki a legördülő listából. A megfelelő matematikai képlet ugyanezen a kártyán látható.

# Határok

A képletben felismert minden egyes paraméter megjelenik az oldalsávon. Itt egy kezdeti tipp állítható be az illesztéshez, valamint az adott paraméter legkisebb és legnagyobb értéke. Győződjön meg arról, hogy a kezdeti tipp a határok között legyen, és hogy a legkisebb határ kisebb legyen a legnagyobb határnál. Ha nem szeretne semmilyen határt használni a paraméterhez, akkor beállíthatja a határokat végtelenre a `-inf` és az `inf` használatával a legkisebb és a legnagyobb határhoz.

# Eredmények

Az illesztési paraméterek alatt egy doboz jelenik meg az illesztés eredményeként kapott paraméterekkel. A végleges eredmények mellett minden paraméterhez egy különbözet, valamint az illeszkedés jóságát jelző R² összege is megjelenik. A különbözet a görbeillesztés párbeszédablakban lévő elsődleges menü használatával a szórás többszöröseként állítható be, ami 1σ, 2σ vagy 3σ szórás esetén 65, 95 vagy 99,7%-os bizonytalansági különbözetnek felel meg.

Ne feledje, hogy mint minden illesztés, ez a szórás is leginkább annak a mérőszáma, hogy az adatok mennyire egyeznek a megfelelő modellel. Az olyan tényezőket, mint például hogy ez a modell fizikailag valóban helyes-e, hogy a mérésekben vannak-e rendszerszintű hibák, és hogy a paraméterek korrelálnak-e egymással, az adatok illesztésekor nem veszik figyelembe. Ez minden görbeillesztés velejárója, és gyakori zavaró tényező, ami még a tudományosan közzétett adatokban is félrevezető hibasávokhoz vezet az adatpontokon.

# Illesztései algoritmusok

Egy illesztés végrehajtásakor három különböző illesztési algoritmus közül választhat, ezek az elsődleges menüből állíthatók be.

## Levenberg–Marquardt

A Levenberg–Marquardt algoritmus egy hagyományosan viszonylag népszerű algoritmus, amely nagyon hatékonyan teljesít. Azonban nem kezeli az illesztési paraméterek határait.

## Megbízhatósági tartomány

A megbízhatósági tartomány visszaverő algoritmus jól alkalmazható nagy, határokat tartalmazó problémák megoldására. Ez a módszer általában jól teljesít a legtöbb esetben, és valószínűleg a legtöbb esetben ezt kell használni.

## Dogbox

A Dogbox algoritmus téglalap alakú megbízhatósági tartományokat használ, és jellemzően jól működik kis, határokat tartalmazó problémák esetén.